MJD ตั้งบริษัทย่อย “เอ็มเจ วัน” ลุยธุรกิจอสังหาฯ
MJD ตั้งบริษัทย่อย “เอ็มเจ วัน” ทุนจดทะเบียน 60 ลบ. ลุยธุรกิจอสังหาริมทรัพย์
28 เม.ย. 2560

บริษัท เมเจอร์ ดีเวลลอปเม้นท์ จำกัด (มหาชน) หรือ MJD ระบุว่า บริษัทได้จัดตั้งบริษัทย่อยใหม่จำนวน 1 บริษัท ชื่อบริษัท เอ็มเจ วัน จำกัด (MJ One Co.,Ltd.) ทุนจดทะเบียน : 60,000,000 บาท เพื่อรองรับการประกอบธุรกิจอสังหาริมทรัพย์ของกลุ่มบริษัท สำหรับผลตอบแทนที่คาดว่าจะได้รับเป็นเงินปันผล
สัดส่วนการถือหุ้น 1. บริษัท เอ็มเจอาร์ ดีเวลลอปเม้นท์ จำกัด ร้อยละ 33.33 (บริษัทย่อยที่ บมจ.เมเจอร์ดีเวลลอป เม้นท์ ถือหุ้นร้อยละ99.99) ,บริษัท เอ็มเจพีพร็อพเพอร์ตี้ จำกัด ร้อยละ 33.33 (บริษัทย่อยที่ บมจ.เมเจอร์ ดีเวลลอปเม้นท์ ถือหุ้นร้อยละ99.99) และบริษัท เอ็มเจซีดีเวลลอปเม้นท์ จำกัด ร้อยละ 33.33 (บริษัทย่อยที่ บมจ.เมเจอร์ ดีเวลลอปเม้นท์ ถือหุ้นร้อยละ99.99)
 